
Parlamentul  României

Camera  Deputaţilor

Comisia pentru industrii                                        Comisia pentru buget, finanţe 

          şi servicii                                                                              şi bănci
  Bucureşti, 18.05.2011                                                       Bucureşti, 18.05.2011                                         
        Nr.23/73/2011                                                                   

P.L.x 134/2011




BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun al Comisiei pentru industrii şi servicii şi al Comisiei pentru buget, finanţe şi bănci, sesizate în fond, asupra proiectului de Lege privind aprobarea ordonanţei de urgenţă a Guvernului nr. 129/2010 pentru prorogarea aplicării dispoziţiilor art.4 din Ordonanţa Guvernului nr. 41/1998 privind taxele în domeniul protecţiei industriale şi regimul de utilizare a acestora, transmis cu adresa nr. P.L.x 134/23 martie 2011.


În conformitate cu prevederile art. 75 din Constituţia României, republicată, Camera Deputaţilor este Cameră decizională.

                 PREŞEDINTE,                                        PREŞEDINTE,
                   Iulian Iancu                                      Maria Eugenia Barna

R A P O R T  C O M U N
asupra proiectului de Lege privind aprobarea ordonanţei de urgenţă a Guvernului nr. 129/2010 pentru prorogarea aplicării dispoziţiilor art. 4 din Ordonanţa Guvernului nr. 41/1998 privind taxele în domeniul protecţiei industriale şi regimul de utilizare a acestora


În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii, precum şi Comisia pentru buget, finanţe şi bănci au  fost sesizate în fond, pentru  dezbatere şi avizare, cu proiectul de Lege privind aprobarea ordonanţei de urgenţă a Guvernului nr. 129/2010 pentru prorogarea aplicării dispoziţiilor art.4 din Ordonanţa Guvernului nr. 41/1998 privind taxele în domeniul protecţiei industriale şi regimul de utilizare a acestora, transmis, de Biroul permanent, cu adresa PL.x 134/23 martie 2011, înregistrat la comisie cu nr. 23/73/2011 din 24 martie 2011.


Proiectul de lege a fost adoptat de Senat, în şedinţa din 16 martie 2011.



Proiectul de lege a fost avizat favorabil de Consiliul Legislativ, cu nr. 1614/23.12.2010, cu observaţii şi propuneri, însuşite de iniţiator.


În conformitate cu prevederile art. 75 alin. (1) din Constituţia României, republicată, Camera decizională pentru acest proiect de lege este Camera Deputaţilor.



Proiectul de lege a fost avizat favorabil de Comisia juridică de disciplină şi imunităţi, cu avizul nr. PL.x 134/30 martie 2011.


Proiectul de lege are ca obiect de reglementare prorogarea aplicării dispoziţiilor art. 4 din Ordonanţa Guvernului nr. 41/1998 privind taxele în domeniul protecţiei industriale şi regimul de utilizare a acestora, până la 01 ianuarie 2012.



Comisia pentru buget, finanţe şi bănci a examinat şi dezbătut proiectul de lege, în şedinţa din 03 mai 2011, întocmind Raportul preliminar, aprobat  cu  unanimitatea de 31 deputaţi  prezenţi, din totalul de 33 membri ai comisiei. Potrivit conţinutului, raportul preliminar menţionează că, începând cu 01 ianuarie 2012, cuantumul în lei al taxelor din domeniul proprietăţii industriale se actualizează, de la  01 ianuarie a fiecărui an, la nivelul cursului valutar al BNR, valabil  la 01 octombrie a anului anterior. Adoptarea actului normativ se impune deoarece, în condiţiile actualei crize economice creşterea taxelor în domeniu ar conduce la scăderea numărului solicitanţilor de protecţie a drepturilor de creaţie  intelectuală. 





Membrii Comisiei pentru industrii şi servicii au examinat proiectul de lege în şedinţa din 18 mai 2011.



La lucrările Comisiei pentru industrie şi servicii au participat 28 deputaţi din totalul de 29 membri ai comisiei. 
Din partea iniţiatorului, proiectul de lege a fost  susţinut de d-nul Liviu Bulgăre, director în cadrul Oficiului Naţional pentru Invenţii şi Mărci.

 În urma dezbaterilor, membrii prezenţi ai Comisiei pentru industrii şi servicii au hotărât, în unanimitate, adoptarea proiectului de Lege privind aprobarea ordonanţei de urgenţă a Guvernului nr. 129/2010 pentru prorogarea aplicării dispoziţiilor art. 4 din Ordonanţa Guvernului nr. 41/1998 privind taxele în domeniul protecţiei industriale şi regimul de utilizare a acestora, în forma adoptată de Senat, fără amendamente.



În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                        PREŞEDINTE,
                   Iulian Iancu                                      Maria Eugenia Barna

                   SECRETAR,                                            SECRETAR,

                  Mircea Marin                                            Nicolae Bud

Consilier parlamentar,
Teodor  Bobiş

